මේ මස අවසන් වනවිට දිවයිනට පැමිණි විදේශ සංචාරකයන්ගේ සංඛ්‍යාව දස ලක්ෂය ඉක්මවනු ඇතැයි සංචාරක ප්‍රවර්ධන අධිකාරිය පවසයි.මේ වනවිට මෙරටට පැමිණ ඇති සංචාරකයන්ගේ සංඛ්‍යාව 904,000ක ඉක්මවා ඇති බවද එම අධිකාරිය කියයි.සැප්තැම්බර් මාසය අවසන්වනවිට 801,210ක් සංචාරකයන් දිවයිනට පැමිණ සිටි බවත් වසරේ මුල් මාස 9 තුළ සංචාරක ආගමනයේ වර්ධනය සියයට 15. 5 ක් බවත් අධිකාරිය ප්‍රකාශ කරයි.මේ වසර තුළ ලක්ෂ 12ක් සංචාරකයන් ශ‍්‍රී ලංකාවට පැමිණෙනු ඇතැයි අපේක්ෂා කරන බව පැවැසු සංචාරක ප්‍රවර්ධන අධිකාරිය පසුගිය වසරේ දිවයිනට පැමිණි සංචාරකයන්ගේ සංඛ්‍යාව දශ ලක්ෂයක් බව පවසයි.සංචාරක ව්‍යාපාරයෙන් මේ වසරේදී ඩොලර් බිලියන 1.5ක ආදායමක්ද අපේක්ෂා කෙරේ..